Waititi RawiriRAWIRI WAITITI (Co-Leader—Te Paati Māori): Tēnā tātou. E te Pika nāu hoki te hē i whakanōhia au ki tēnei tūru ki te whakarongo ki ngā warawara o ngā rōpū e rua nei kei taku taha. Kua ānini te māhunga i ngā kōrero kaikiri i ngā kōrero whiu mō tēnei kaupapa o tātou kei mua i te aroaro. Tuatahi kei te tū au ki te tautoko i ngā kōrero kua kōrerohia. Kāore au mō te whakapono ki ngā kōrero a te inanga tere i te Ōmutu a te nakanaka e kōwiri ana.Ko tāku i tēnei wā tuatahi te mihi atu ki a koutou e hika mā e kaha tautoko nei e kaha whawhai nei mō tēnei kaupapa i roto i te roanga o ngā tau. Tēnei te mihi atu rā ki a koe e taku tuahine nō te great metropolis o Matahī ki roto o Te Waimana Toni Boynton a koe hoki Andrew Judd koutou e whakatutuki nei i tēnei kaupapa i mua i te aroaro o te kaikiri puta noa i te motu. Anei rā anō hoki te mihi atu rā ki ngā rangatira e kaha whawhai nei i roto i ngā tau maha o te kotahi rau waru tekau mahi tahi o ngā tau o te Tiriti o Waitangi. Ko tēnei kaupapa e whakatutuki nei i ngā hiahiatanga o ngā mātua tīpuna. Ka tiki ake au i ngā tīpuna e whā o Te Whānau-a-Apanui i hainatia tēnei o ngā Tiriti Ko Te Aopururangi ko Te Ao Mārama ko Te Wharau ko Te Ahiwaru. Koia hoki te āhuatanga o tēnei tū i tēnei pō ki te mea ake kei te haere tonu te whawhai i runga i te āhuatanga i waihotia e rātou. Kei te mihi anō hoki ki a koutou Rongomau Community Action Māori Local Elected Members Network Te Maruata koutou e mahi kaha nei i roto i ngā mahi nei. Me āta titiro tātou ki te pire nei e aukati nei i a ngāi tātou te iwi Māori. E aukati. Ka tiki ake au i ngā kōrero a te Rua Kēnana. E rua ngā iwi kotahi te ture."Engari kei te whiti mai te rā i runga ki te kotahi iwi ehara ko te Māori kei runga i te ata kei raro i ngā kapua tonu e whāwhā nei i te pō. Koia hoki te mihi ki te hunga i tū rangatira nei ahakoa ngā aupēhitanga o te nui o Aotearoa ki tēnei kaupapa. Koutou tangata Tiriti tēnā koutou. He rerekē te tangata tiriti ki a tauiwi ki a Pākehā. He rerekē rawa atu. Ko te tangata Tiriti e hiahia ana kia ngātahi ai tō tātou noho ki runga i te whenua me te whakamana ōrite nei a te tangata Tiriti ki te tangata whenua. Ehara tēnei pire i te tino whakatūtuki i tēnei āhuatanga e kao. Engari kei te nuku tata tātou ki ngā tūmanakohanga ki ngā koroingo a ō tātou mātua tīpuna. Nō reira e te tuahine te tuakana Nanaia he taikaha koe. He māia i mua i te aroaro o te taniwha kaikiri. Ahakoa te aha i wero atu ā i tau anō hoki tēnei pire hei wānangananga hei āta wherawhera mā tātou kia tutuki pai ai. Kei te harikoa te ngākau. Kua kite i te painga o tō noho hei Minita mō tēnei kaupapa. Nō reira e hika mā kāre tēnei te whakatāroa i ngā kōrero nō te mea kua iti te wāhanga ki a mātou o Te Paati Māori. E rima mineti noa iho ia te wā. Ka roa mātou e noho nei ki te whakarongo nō te mea kāore e tarea te kōrero engari kei te kī te ngākau nō te mea ka tutuki pai ai tēnei pire i tēnei pō. Hei aha. Ko ngā mahi nui kei mua i te aroaro ka āta wherawhera ka āta wetewetehia i ngā pire me ngā ture e aukatingia e tātou i roto i ngā rā e haere ake nei. Nō reira tēnei te mihi atu rā ki a tātou i tēnei pō. Tēnei te mihi atu rā ki te wānanga i ū tātou ā e te Minita anō hoki e te pika o te whare tēnei te mihi atu rā ki a koutou ka tautoko tino tautoko i tēnei kaupapa i tēnei pire i tēnei pō kia ora tātou.[Greetings all. To the Speaker the fault is also yours that I have been made to sit here and listen to the rabble of these two parties beside me. I now have a headache as a result of the racist remarks and hostile words about this issue before us. Firstly I stand in support of what has been said before. I do not believe what is being said by the whitebait swimming in the fishing phase of the moon the small twisting pale eels. My message at this time is this: firstly to acknowledge you who have wholeheartedly supported and progressed this issue through the years. In particular my female relative from the great metropolis of Matahī in the Waimana Valley Toni Boynton and also you Andrew Judd you who accomplished this deed in the face of all the racism throughout the land. This is my acknowledgment too to the many leaders who fought for many years 181 years of Te Tiriti o Waitangi. This initiative is the fruition of the desires of the ancestors. Let me mention the four ancestors of Te Whānau-a-Apanui who signed a copy of the Treaty: Te Aopururangi Te Ao Mārama Te Wharau and Te Ahiwaru. That is why I stand here this evening to say that the fight continues about the circumstances they left for us. I would like to acknowledge you Rongomau Community Action Māori Local Elected Members Network Te Maruata you who are working hard in this field. Let us look closely at this bill that discriminates against us the Māori people. Discriminates. Let me refer to the words of Rua Kēnana: "Two people and one law."However the sun is only shining upon one people and it is not the Māori in the light they are under the clouds feeling around in the dark. This is the reason of my acknowledgment of ones who stood nobly in spite of the oppression of the majority of New Zealand about this issue. The Treaty people: I pay tribute to you. Treaty people are different to immigrants or Pākehā. Totally different. Treaty people wish for us all to live together and to live as equal partners Treaty people and people of the land. This bill doesn't really achieve that no indeed. However we are moving closer to the hopes and desires of our ancestors. Therefore madam Nanaia you were persistent. You were brave in the face of the powerful creature that is racism. No matter what challenged you this bill has landed for us to deliberate and debate until its completion. The heart is filled with joy. I now see the benefit of you in the role as Minister of this portfolio. Therefore friends without further ado I will not carry on as us of Te Paati Māori have only a short time. Five minutes only. We have been sitting here listening as we are unable to speak however my heart is filled as a result of this bill passing this evening. Never mind. The big tasks are still before us to dissect and unravel the many bills and laws that continue to oppress us in the coming days. So therefore I congratulate us on this night. I acknowledge the discussion we were resolute also the Minister the Speaker I acknowledge you all and say that I support strongly support this bill this evening. Thank you all.]"